**1-жүргізуші Мәди:**  Армысыздар, құрметті аяулы аналар, ұстаздар және де гүлдей құлпырған, даланың гүліндей жайқалған қыздар!

**2-жүргізуші Еділ:**  Бүгінгі келіп жеткен сегізінші наурыз халықаралық әйелдер күні, аналар күні, қыздарымыздың төл мерекесі құтты болсын!

**1-жүргізуші:**

Аналарым, әжелерім ақ маңдай,

Сүйсіндіріп, ағарып таң атқандай.

Бар табиғат құлпырып-ақ кетіпті,

Сұлулыққа басын иіп жатқандай.

**2-жүргізуші:**

Па, шіркін!

Қандай өлең, арнадың,

Өлеңіңді өлеңіме жалғадым.

Мың сұлудың алдындамыз қарашы,

Бар ма, айтшы, бүгін сенің арманың

**1-жүргізуші:**  Иә, арман демекші, армандау әрбір оқушының қасиеті. Болашақ түлектер, білімді ұрпақ. Ал сол білімді ұрпақты тәрбиелеуші кім?

**2-жүргізуші:**  Ұстаз! Ұстаздың қолына әкеліп, бізді тапсыратын кім?

**1-жүргізуші:**  Аналар! Анамыздан тығып сарқытын беретін кім?

**2-жүргізуші:**  Әжелер! Әжелерінің сүйікті әрі сұлу немерелері кім?

**1-жүргізуші:**  Қыздар! Барша әйелдер қауымы

БІРГЕ: МЕРЕКЕЛЕРІҢІЗ ҚҰТТЫ БОЛСЫН! Біздің бүгінгі сіздерге арнап отырған **«Арулар-асыл жандар»** атты концертімізге қош келдіңіздер!

**2- жүргізуші:**  Құттықтау сөзін Жылымды негізгі мектебінің директоры **Жылқыбай Нариман Малғаждарұлына** беріледі.

Мерекеміз концерт түрінде ғана емес, ойын түрінде де өтеді.

**Ойынның шарты:** 3 аналарымыз, 3 мұғалім, 3 оқушы қыздарымыз ортаға шықсын.

Ойынның түрлері:

1. **Әуенді тап (кино)**
2. **Мимикамен келтіру (карточка)**
3. **Наушник таққызып дұрыс сөзді табу**

Сайысты бағалайтын әділ қазылармен таныстырайық.

 Н.М.Жылқыбай – мектеп директоры

Б.Қ.Бекишев – дене шынықтыру мұғалімі

**1- жүргізуші:**  Аналар демекші, анаңа осы мереке күні қандай сыйлық берейін деп жатырсың?

 **2- жүргізуші:**  Білмеймін әлі. Бәлкім гүл алатын болармын.

**1-жүргізуші:**  Әпкең мен әжеңе ше?

**2-жүргізуші:**  Айта бермеші, онсыз да басым қата бастады. Тез өтіп кетсе екен...

**1-жүргізуші:**  Жылына бір келетін мерекені тез өтіп кетсін дегені несі, қой қайта қуану керек. Аналардың мерекесі ғой.

**2-жүргізуші:**  Бір нәрсе айтайыншы, қызыңа не аласың?

**1- жүргізуші:**  Ойбу, мереке тез өтіп кетсе екен...

**2- жүргізуші:**  Әрине, мұның бәрі әзіл. Біз концертімізді әрі қарай жалғастырамыз. Ортада өзінің аналарға арнауымен мектепалды дайындық тобының оқушыларының өлең шумақтарын қабыл алыңыздар.

**1-жүргізуші:**  Қыздар, қыздар, сұлу қыздар... ( әнін әндетіп сахнаға жүргізуші шығады)

**2- жүргізуші:**  Әлемнің жарығын,  Сыйладың сен маған... (екінші әнді орындап екінші жүргізуші шығады).

Алдарыңызда **1-сынып** оқушыларын тамаша әнмен кабыл алыңыздар

**1- жүргізуші:**  Шынымен, әлем ақындары таң қалатындай, қыздар қауымы сұлу ғой шіркін. Олардың күлкісі аққан бұлақтың сыңғыр дауысындай.

**2- жүргізуші:** Көздері мөлдір, жаңа жауған жаңбырдың тамшысындай.

**1- жүргізуші:**  Жүздері жұлдыздан жаралғандай, жарық шашып тұрады.

**2- жүргізуші:**  Жә, осы жерден тоқтатып, келесі өнерпаз жігіттерге кезек берейік.

Өздерінің қағытпа-қалжыңдарымен **3- сынып** жігіттерінен құралған жайдарман құрамасын қарсы алыңыздар.  (әзіл ойнайды. 5-10 минут арасы)

**1- жүргізуші:**  Олай болса **4 сынып** жігіттерін биін тамашалайық.

**2- жүргізуші:**  Осы әйелдер қауымын **«Әлемнің сегізінші кереметі»** десем сенесің бе?

**1- жүргізуші:**  Қалай сонда?

**2- жүргізуші:** Әлемнің жеті кереметін бәріміз білеміз, сол секілді қыздарды білмейтін адам жоқ қой.

**1-жүргізуші:** Сен қызықсың, жігіттерді де біледі ғой.

**2- жүргізуші:**  Жоқ, бізді біледі. Бірақ біз олар секілді еленіп-ескерілмейміз ғой. Олардың сұлулығына тамсанып қанша ақын жыр жазды, ән жазылды, күй шықты, тіпті, білмеймін енді.

**1-жүргізуші:**  Қой, олай көңіліңді түсірме. Сен негізі білмейді екенсің. Олар тек бүгін, 8 наурыз күні ғана еленеді. 365 күннің бір күні ғана нәзік жандылардың, ал қалған 364 күн біз секілді нәзік емес жандардың күні ғой. Қайта мақтан!

**2-жүргізуші:**  Оны ойламаппын. Жарайды. Келесі кезекті **Әуенді тап (кино)** ойынына берейік.

Ортада тамаша бимен **6,7,8,9** сыныптың жігіттерін қарсы алыңыздар.

**1-жүргізуші:** Алдарыңызда **1-сынып** оқушыларын өлең шумақтарымен карсы алыңыздар.

**2-жүргізуші:**  Көктемменен құлпырып,

Жүректерге нұр тұнып.

  Қайта жарды бүршігін,

Бәйшешектер бұлқынып.  **8-9 сынып** оқушылары қөрініс тамашалайық

**1-жүргізуші:**  Мерекесі асылдың,

Мерейін ал асырдым.

 Сұлулары әлемнің,

Сұлулары ғасырдың.

**Сақтаған Арланның** өлең шумақтарын қарсы алыңыздар.\

Жылқыбай Еділдің орындауында **«Асыл ана»** әнін қабыл алыңыздар

 Келесі кезекті ойынына берейік. **Мимикамен келтіру** **(карточка)**

**2-ші жүргізуші** Алдарыңызда **3-сынып** оқушыларын тамаша әнмен кабыл алыңыздар!

**Ойынның шарты: Командалық ойын.** Анасы - қызы

Наушник таққызып дұрыс сөзді табу

**Марапаттау.**

Алдарыңызда **3-сынып** оқушыларын тамаша әнмен кабыл алыңыздар

**2- жүргізуші:**  Әжелерім, аналарым, ұстаздарым, еңбектеріңіз жемісті болсын. Әрбір отбасының ұйытқысы, бір қолмен бесікті, бір қолмен әлемді тербетіп жүре беріңіздер! Тағы да мерекелеріңізбен!

 **(БІРГЕ)** Келесі күнде жолыққанша сау-саламатта болыңыздар!